ตลท.แจ้งระบบแจ้งข้อมูลดัชหุ้นมีปัญหา
ตลาดหลักทรัพย์เผยระบบเผยแพร่ข้อมูลดัชนีหุ้นมีปัญหาทำให้ไม่สามารถแจ้งความเคลื่อนไหวของดัชนีได้ แต่การซื้อขายยังคงดำเนินการได้ตามปกติ
20 ก.ย. 2553

ตลาดหลักทรัพย์เผยระบบเผยแพร่ข้อมูลดัชนีหุ้นมีปัญหาทำให้ไม่สามารถแจ้งความเคลื่อนไหวของดัชนีได้ แต่การซื้อขายยังคงดำเนินการได้ตามปกติ
ตลาดหลักทรัพย์แห่งประเทศไทยแจ้งว่า วันนี้ (20ก.ย.) การเผยแพร่ข้อมูลการซื้อขายในตลาดหุ้นผ่านระบบของตลาดหลักทรัพย์มีปัญหา  ตั้งแต่เปิดตลาดในเวลา 10.00 น. ส่งผลให้ไม่สามารถการเผยแพร่ข้อมูลความเคลื่อนไหวของดัชนีได้ จนเมื่อเวลาประมาณ 10.28 น. จึงสามารถเผยแพร่ข้อมูลได้ แต่การซื้อขายยังเป็นไปตามปกติตั้งแต่ช่วงเปิดตลาด 
นางเกศรา มัญชุศรี ผู้ช่วยผู้จัดการ ตลาดหลักทรัพย์แห่งประเทศไทย เปิดเผยว่า สาเหตุเกิดจากการส่งข้อมูลระหว่างตลาดหลักทรัพย์ไปยังเวนเดอร์(ผู้ให้บริการข้อมูล) มีปัญหา ทำให้ไม่สามารถเผยแพร่ข้อมูลได้ แต่การส่งข้อมูลระหว่างตลาดหลักทรัพย์ ไปยังโบรกเกอร์เป็นไปตามปกติทำให้การซื้อขายไม่มีปัญหา 
ทั้งนี้ ปัญหาการดังกล่าวเกิดขึ้นกับหุ้น ในส่วนของตลาดอนุพันธ์(TFEX) ยังคงเป็นปกติ
ขณะที่ดัชนีหุ้นเช้าวันนี้เปิดตลาดที่ 924.59จุด บวก 1.02 จุด